

AVIZ
Consiliul raional Ştefan Vodă,
anunţă concurs pentru ocuparea funcţiei publice vacante 
de şef al Direcţiei cultură, tineret, sport şi turism (fpc) 

   
Scopul general al funcției: Dezvoltarea culturii, turismului cultural și sportului, asigurarea  dreptului cetățenilor la bunurile și activitatea culturală, sportivă, prin coordonarea implementării politicilor și normelor juridice în vederea dezvoltării culturii, turismului cultural și sportului, asigurând dezvoltarea și funcționarea eficientă a instituțiilor de profil. 

Sarcini de bază:
- Coordonarea procesului de implementare și promovare a politicilor statului în domeniul culturii, activității cu tineretul, turismul cultural și sportului. 
- Coordonarea politicii de ocrotire, conservare și valorificare a patrimoniului material și imaterial.                                                                                                                                              - Coordonarea activității instituțiilor de cultură (case și cămine de cultură, biblioteci, muzee ) și sport  
- Coordonarea politicii de personal în instituțiile de profil. 
- Conducerea/ managementul Direcției cultură, tineret, sport și turism.

Condiţii de participare la concurs.
Condiţii de bază: 
· deţine cetăţenia Republicii Moldova; 
· posedă limba română, engleză şi limbile oficiale de comunicare interetnică vorbite în teritoriul respectiv în limitele stabilite de lege; 
· are capacitate deplină de exerciţiu; 
· nu a împlinit vîrsta de 63 de ani; 
· are studiile necesare prevăzute pentru funcţia publică respectivă; 
· în ultimii 5 ani nu a fost destituită dintr-o funcţie publică conform art. 64 alin. (1) lit. a), b) și f) sau nu i-a încetat contractul individual de muncă pentru motive disciplinare;
· nu are antecedente penale nestinse pentru infracţiuni săvîrşite cu intenţie;
· nu este privată de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie.
· nu are interdicția de a ocupa o funcţie publică sau de demnitate publică, ce derivă dintr-un act de constatare al Autorității Naționale de Integritate.


  Cerinţe specifice: Studii superioare, de licenţă sau echivalente, în domeniul culturii. Cunoaşterea legislaţiei în domeniu, specificului funcţionării structurilor din domeniu, domeniului managerial strategic, 3 ani de experienţă profesională în domeniu, abilităţi de utilizare a computerului (Word, Excel, Internet), abilităţi de lucru cu informaţia, planificare, organizare, coordonare, analiză şi sinteză, elaborare a documentelor, argumentare, prezentare, instruire, motivare, mobilizare de sine şi a echipei, soluţionare de probleme, aplanare de conflicte, comunicare eficientă.

  Actele necesare: 
a) formularul de participare la concurs, specificat în Anexa nr. 1 la Regulamentul cu privire la ocuparea funcției publice prin concurs la Hotărârea Guvernului nr. 201/2009;
b) copia actului de identitate din sistemul național de pașapoarte (buletin de identitate, carte de identitate, pașaport);
c) copiile diplomelor de studii, după caz, însoțit de certificatul de recunoaștere și echivalare, eliberat de Ministerul Educației și Cercetării;
d) copiile certificatelor de absolvire a cursurilor de perfecționare profesională și/sau de specializare relevante funcției publice vacante;
e) documentele ce atestă experiența profesională de exercitare efectivă a atribuțiilor de serviciu (copia carnetului de muncă, certificatele privind activitatea profesională desfășurată după data de 1 ianuarie 2019 sau alte documente confirmative);
g)cazierul judiciar (se permite depunerea declaraţiei pe propria răspundere privind lipsa antecedentelor penale cu prezentarea ulterioară a cazierului judiciar);
h) documentele care atestă prestarea voluntariatului – în cazul în care candidatul consideră necesar acest lucru.

      Actele necesare se vor depune la comisia de organizare a concursului până la data de 21 august 2026, orele 17.00, pe adresa: or. Ştefan Vodă, str. Libertăţii, 1 etajul III, biroul specialistului principal, subdiviziunea resurse umane. Tel. +37367304657.
	
Bibliografia concursului se va elibera la momentul depunerii dosarului de participare la concurs de către subdiviziunea resurse umane.

